עושה לה הילינג. היא חייכה בעיניים עצומות, ומלמלה שהיא באמת מרגישה גלים של חום מהיד שלי. ביד השנייה פיזרתי עליה אבני חוף קטנות, והיא רק נפנפה אותם בחינניות מהחזה, ואמרה לי בכאילו עצבים שהיא כבר תסגור איתי את החשבון אחר כך. כרגע היא עסוקה בלהנות. אסי בינתיים היה עסוק עם חברה שלה. היה לו איזה משפט חדש שמצא באיזה מקומון שהוא מאד התלהב ממנו. משהו בסגנון "אהבה זה משהו תיאורטי, שלפרקים הופך למעשי, ורק לפרק זמן קצר". הוא הרגיש צורך לשתף אותו כמעט עם כל אחת, רק שהפעם, כפי שהבנתי ממנו למחרת, הוא נתקל בתגובה צוננת, מעליבה אפילו, של אחת מהחברות "השמנות והמכוערות" של דינה. באותה הזדמנות, הוא סיפר לי גם שהייתה לו לפני כמה דקות שיחה מעניינת עם דינה ועוד כמה אנשים מעופרים על פרפרים. לדעתו, כשהיא דיברה על הפעם האחרונה שהיא הרגישה פרפרים בבטן, היא התכוונה אלי. אמרתי לו שזה שטויות וכולה עשיתי לה הילינג מזויף. היא בטח התכוונה לבחור הזה שהיא סיפרה לנו שהייתה מאוהבת בו במשך שלושה חודשים. וזה לא שאני פוסל את האפשרות שהיא מעוניינת בצורה כזו או אחרת, אבל מכאן ועד להיסחף לפרפרים...  בכל מקרה, לא נראה לי שאני